**Entrevista al Casal de la Gent Gran de Llavaneres**

**Codi:** E05

**Data i hora:** Divendres 3 de maig, 11.30 h

**Reunió via zoom**

Assistents

* Roser Cerdà (Casal de la Gent Gran)
* Rafel (Casal de la Gent Gran)
* Reyes (Casal de la Gent Gran)
* Xènia (Dinamitzadora del Casal de la Gent Gran)
* Helena Sahagún (Ajuntament de Sant Andreu de Llavaneres)
* Xavi Sabaté (Espai TReS · Territori i Responsabilitat Social)
* Marga Torres (Espai TReS · Territori i Responsabilitat Social)

Informació prèvia de l’entitat

Casal de la Gent Gran de Llavaneres és un equipament municipal al servei de les persones grans que promou la unió i el benestar de la vellesa, mitjançant l'esbarjo, el foment de la convivència, la integració i la relació amb el medi social.

Font: <https://ajllavaneres.cat/ambit.php?id=10>

Ordre de l’entrevista (1 h i 30 min)

|  |  |
| --- | --- |
| **10’** | **Presentació dels treballs, del procés participatiu i el motiu de l’entrevista**. Passar una presentació de PowerPoint ràpida. |
| **10’** | **Presentació de l’entitat/col·lectiu entrevistat.**  Què representa l’accessibilitat per al seu col·lectiu i quines són les principals barreres que es troba el col·lectiu en els espais públics de Llavaneres. |
| **45’** | **Diagnosi i propostes** sobre via pública, edificis i equipaments públics, mobilitat, comunicació, comerç i inclusió social i **situar-les al mapa.** |
| **15’** | Qüestions **personalitzades i altres a analitzar.** |
| **10’** | Conclusions: **Valoració** del grau de conscienciació i sensibilització, així com de reconeixement. Propostes per implicar els col·lectius en les decisions sobre accessibilitat del poble. |

**Presentació dels treballs, del procés participatiu i el motiu de l’entrevista**

Xavi Sabaté ha explicat en una presentació la definició d’accessibilitat i les seves implicacions. Seguidament, ha posat en context el procés participatiu i els objectius del projecte, en el marc de l'actualització del Pla d’accessibilitat de Llavaneres. Els nous àmbits inclosos en el nou Pla seran la inclusió social i els comerços. S'ha presentat el calendari i les fases del procés participatiu, culminant amb la festa del 16 de juny.

**Presentació de l’entitat/col·lectiu entrevistat**

El Casal de la Gent Gran disposa d’usuaris des dels 62 fins als 95 anys. Són persones molt actives i que participen en els diversos tallers organitzats pel mateix Casal. Cada quinze dies fan caminades per conèixer l’entorn natural de Llavaneres, de vegades agafen el tren per fer visites a altres pobles de costa del Maresme fins a Barcelona, així com excursions en autobús per la resta de Catalunya. A més d’excursions i passejades realitzen dinars populars i balls, entre altres. Els usuaris del Casal són només de Llavaneres i a vegades venen persones de Sant Vicenç i Mataró a fer algun taller.

Blog: [(casalgentgranllavaneres.blogspot.com)](https://casalgentgranllavaneres.blogspot.com/)

**Què representa l’accessibilitat per al seu col·lectiu?**

S’ha comentat que és un factor a tenir en compte perquè tenen usuaris amb **mobilitat reduïda** (cadira de rodes). Al mateix Casal hi ha rampes i quan realitzen excursions demanen autobusos que siguin accessibles en cadira de rodes.

**Quines són les principals barreres que es troba el col·lectiu en els espais públics?**

Les principals barreres que s’ha trobat el col·lectiu han estat les següents:

La mobilitat en **transport públic** (no només és competència de l’Ajuntament, sinó també del Consell Comarcal i la Diputació):

* La freqüència dels busos interns pel poble és de 20 minuts, mentre que la connexió a Mataró és cada 1 hora. Es podrien augmentar.
* La gent gran amb malalties ha d’agafar l'autobús quasi cada dia i demanen alguna mena de subvenció per sufragar aquestes despeses.
* El bus de Mataró et deixa a una parada molt llunyana de l’Hospital de Mataró.

La **Riera** és una barrera social i geogràfica, tant a Llavaneres com a totes les viles del Maresme. Algunes urbanitzacions no estan comunicades amb la resta del poble.

Tot i això, han destacat el bon treball que està fent l’Ajuntament respecte a les barreres físiques.

**Diagnosi de l’accessibilitat i propostes**

A continuació es presenten els punts crítics i les propostes que han comunicat les entrevistades segons 4 àmbits presentats (via pública, mobilitat, equipaments públics i comerç). Totes han estat ubicades en un [MyMaps](https://www.google.com/maps/d/edit?hl=ca&mid=122aEc-lD5ovooPfGw6rdMT45IXrn5ko&ll=41.57098056645624%2C2.481642540780289&z=14).

|  |  |
| --- | --- |
| **Via pública**  (voreres, guals, bancs, terrasses, il·luminació...) | |
| **Punts crítics** | **Propostes** |
| * L’av. de Sant Andreu no té voreres com a tal, ja que són de sorra. * Al pont de Massorrà no hi ha vorera, a més és una zona inundable. Al camí de la Masia que passa la riera passa el mateix. |  |
| Reflexions finals i punts clau:   * **Manca de voreres** al voltant de la Riera. | |

|  |  |
| --- | --- |
| **Edificis i equipaments públics**  (Edificis municipals, parcs, escoles...) | |
| **Punts crítics** | **Propostes** |
| * El Casal de la Gent Gran té ascensor, rampes i portes. * L’Ajuntament té una rampa i escales. * El CAP té rampa i escales. No té cap problema d'accessibilitat. * A l’Escola Serena Vall i Jaume Llull l’entrada i la sortida està ben gestionada. Han posat barreres perquè la gent no vagi fins a l’entrada amb el cotxe. La sortida és per darrere que és un lloc més ampli. * No hi ha gimnàs públic. * No hi ha cap centre cívic en condicions. * No hi ha llocs per fer espectacles (sales polivalents només). * No hi ha un equipament de qualitat (es realitzen a l’Escola de Música). | * Més equipaments públics. * Creació d’una sala polivalent. Es va fer un projecte per l’Espai Labandària com a sala polivalent. Amb pàrquing. No saben com està el projecte. |
| Reflexions finals i punts clau:   * **Manca d’equipaments públics i espais polivalents** al poble. | |

|  |  |
| --- | --- |
| **Comerç**  (Mercat setmanal, comerços i hostaleria, llicències... ) | |
| **Punts crítics** | **Propostes** |
| * Al c. de Munt passen bicicletes i monopatins contra direcció i és perillós. * La gent va a comprar a Mataró o a un altre municipi. * No hi ha comerços alimentaris (només un Caprabo) i a l’Ametllareda només hi ha un bar mexicà. * Els comerços no estan adaptats, en estar a peu de carrer tenen graons (gran majoria). No n’hi ha cap amb rampa. | * S’ha demanat una zona comercial a l’Ametllareda (només hi ha una farmàcia, un mexicà i un dentista). |
| Reflexions finals i punts clau:   * Hi ha una **manca de comerços** al poble, només un parell del carrer de Munt. | |

|  |  |
| --- | --- |
| **Mobilitat**  (Parades d’autobús, places d’aparcament, pacificació del trànsit...) | |
| **Punts crítics** | **Propostes** |
| * L’aparcament públic del CAP s’ha reduït i és un problema per aparcar, especialment per a la gent gran. A l’aparcament del Pavelló Municipal igual. * El servei d’autobús només va cap a l’estació (puja i baixa). La gent de més amunt del centre no té connexió en autobús. Per aquest motiu cal l’ús del cotxe privat. * L’aparcament del Casal de la Gent Gran està saturat i el trauran per construir pisos i no són places reservades per als usuaris del Casal. * El semàfor entre el camí de la Masia i l’av Sant Andreu crea molta saturació. * El carril bici del pg. de la Riera està en desús. * Hi ha un punt negre de circulació a l’N-II. * No es pot arribar directament al Casal de la Gent Gran perquè el carrer és només de baixada. * El pg. de la Riera té trams que només són de baixada o de pujada i s’ha de fer molta volta. * Els nois a l’institut van caminant amb una travessera ben realitzada, encara que el voltant de l’institut està totalment incomunicat. | * Fer una rotonda entre el camí de la Masia i l’av. Sant Andreu. * Poder arribar directament al Casal de la Gent Gran en les dues direccions (pujar i baixar). * Fer passeres per als vianants al llarg del pg. de la Riera (seguir model entre l'av. Sant Andreu i el pg. de la Riera). * L’Ajuntament ha instal·lat arbres, bancs i il·luminació al pg. de la Riera des de l’Ametllareda. S’hauria d’estendre aquesta millora. * Hi ha una rotonda programada al punt negre de circulació a l’N-II. |
| Reflexions finals i punts clau:   * **Manca d’aparcaments** públics. * **Millorar l’accessibilitat i les connexions** del passeig de la Riera. | |

**Cloenda**

Xavi Sabaté acaba l'entrevista en convidar a les entrevistades en la difusió del qüestionari en línia sobre el procés participatiu d’accessibilitat i en la celebració de la festa de Ca l’Alfaro el 16 de juny. El Casal ha demanat poder parlar amb altra gent per aportar més punts de diagnosi d'accessibilitat.

**Recull de punts tractats durant l’entrevista**

Podeu consultar un [MyMaps](https://www.google.com/maps/d/edit?hl=ca&mid=122aEc-lD5ovooPfGw6rdMT45IXrn5ko&ll=41.57098056645624%2C2.481642540780289&z=14) per al detall dels punts.

Mapa

Descripción generada automáticamente

|  |  |
| --- | --- |
| **Llegenda** | |
| Icono  Descripción generada automáticamente | Via pública i urbana |
|  | Transport i mobilitat |
|  | Edificis i equipaments públics |
| Icono  Descripción generada automáticamente | Comerços |